CELEX: C2005/281/58
Language: da
Date: 2005-11-12 00:00:00
Title: Sag T-350/05: Sag anlagt den 16.9.2005 — Republikken Finland mod Kommissionen

12.11.2005   
            
            
               DA
            
            
               Den Europæiske Unions Tidende
            
            
               C 281/32
            
         Sag anlagt den 16.9.2005 — Republikken Finland mod Kommissionen
   (Sag T-350/05)
   (2005/C 281/58)
   Processprog: finsk
   Parter
   
      Sagsøger: Republikken Finland [befuldmægtiget: Tuula Pynnä]
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               annullation af Kommissionens afgørelse af 8. juli 2005, der blev tilstillet samme dag, og hvorved Kommissionen under tilsidesættelse af forpligtelsen til loyalt samarbejde i artikel 10 EF og De Europæiske Fællesskabers Domstols retspraksis vedrørende betaling med forbehold har afvist at indlede forhandlinger med Republikken Finland i den i henhold til artikel 226 EF indledte traktatbrudsprocedure 2003/2180 vedrørende betaling med forbehold af den af Finland med tilbagevirkende kraft opkrævede told og renter heraf fra forfaldstidspunktet til betaling sker
            
         
               —
            
            
               Kommissionen tilpligtes at afholde sagens omkostninger.
            
         Søgsmålsgrunde og væsentligste argumenter
   Kommissionen har i den anfægtede afgørelse givet udtryk for den opfattelse, at der i den foreliggende sag ikke foreligger en pligt til at handle i henhold til artikel 232 EF. Finland har i en skrivelse, der er støttet på artikel 232 EF, anmodet Kommissionen om i henhold til princippet om loyalt samarbejde i artikel 10 EF og EF-Domstolens retspraksis vedrørende betaling med forbehold at træffe afgørelse om at indlede forhandlinger med Finland om den omtvistede betaling med forbehold af toldskyld samt morarenter, indtil De Europæiske Fællesskabers Domstol har truffet afgørelse i sagen.
   Republikken Finland er af den opfattelse, at Kommissionen med sin afgørelse har tilsidesat EF-traktaten eller dennes gennemførelsesbestemmelser som omhandlet i artikel 230 EF, idet den i strid med princippet om loyalt samarbejde i artikel 10 EF og EF-Domstolens retspraksis vedrørende betaling med forbehold har afvist at indlede forhandlinger med Finland i traktatbrudsprocedure 2003/2180 vedrørende betaling med forbehold af told og renter heraf fra forfaldstidspunktet til betaling sker, som Kommissionen i henhold til forordning (EF, Euratom) nr. 1150/2000 (1) har krævet, at Finland erlægger. Det gøres endvidere gældende, at Kommissionen har tilsidesat artikel 253 EF, idet den ikke har begrundet den omtvistede afgørelse.
   
      (1)  Rådets forordning (EF, Euratom) nr. 1150/2000 af 22.5.2000 om gennemførelse af afgørelse 94/738/EF, Euratom om ordningen for Fællesskabernes egne indtægter, EFT L 130, s. 1.